સાઉથ આફ્રિકાએ ટોસ જીતીને ભારતને પ્રથમ બેટિંગમાં ઉતાર્યું હતું પરંતુ કોહલીએ તેમની યોજના ઉંધી વાળી દીધી હતી. ઓપનર રોહિત શર્મા પહેલી ઓવરમાં જ આઉટ થઈ જતાં ભારતે શૂન્ય પર જ એક વિકેટ ગુમાવી દીધી હતી. શિખર ધવન સાથે જોડાયેલા કોહલીએ ત્યાર બાદ 140 રનના સ્કોર સુધી બીજી વિકેટની ભાગીદારી નોંધાવી હતી. પહેલી વિકેટ શૂન્ય પર પડી ગઈ હોય ત્યાર બાદ ભારતની બીજી વિકેટે મોટી ભાગીદારી નોંધાવી હોય તેવા કિસ્સામાં આ 140 રનની ભાગીદારી ત્રીજા ક્રમે આવી ગઈ છે.